CELEX: 62011CA0064
Language: fi
Date: 2013-04-25 00:00:00
Title: Asia C-64/11: Unionin tuomioistuimen tuomio (toinen jaosto) 25.4.2013 — Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Sijoittautumisvapaus — SEUT 49 artikla — Rajoitukset — Verolainsäädäntö — Piilevien arvonnousujen verottaminen välittömästi — Yhtiön kotipaikan siirtäminen, kiinteän toimipaikan toiminnan lakkaaminen tai kyseisen kiinteän toimipaikan varallisuuden siirtäminen)

15.6.2013   
            
            
               FI
            
            
               Euroopan unionin virallinen lehti
            
            
               C 171/2
            
         Unionin tuomioistuimen tuomio (toinen jaosto) 25.4.2013 — Euroopan komissio v. Espanjan kuningaskunta
   (Asia C-64/11) (1)
   
   (Jäsenyysvelvoitteiden noudattamatta jättäminen - Sijoittautumisvapaus - SEUT 49 artikla - Rajoitukset - Verolainsäädäntö - Piilevien arvonnousujen verottaminen välittömästi - Yhtiön kotipaikan siirtäminen, kiinteän toimipaikan toiminnan lakkaaminen tai kyseisen kiinteän toimipaikan varallisuuden siirtäminen)
   2013/C 171/03
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: J. Baquero Cruz ja R. Lyal)
   
      Vastaaja: Espanjan kuningaskunta (asiamiehet: A. Rubio González ja M. Muñoz Pérez)
   
      Väliintulijat, jotka tukevat vastaajan vaatimuksia: Saksan liittotasavalta (asiamiehet: T. Henze ja K. Petersen), Ranskan tasavalta (asiamiehet: G. de Bergues ja N. Rouam), Italian tasavalta (asiamies: G. Palmieri, avustajanaan avvocato dello Stato P. Gentili), Alankomaiden kuningaskunta (asiamiehet: M. Bulterman, C. Wissels ja J. Langer), Portugalin tasavalta (asiamies: L. Inez Fernandes), Suomen tasavalta (asiamies: M. Pere), Ruotsin kuningaskunta (asiamies: A. Falk) sekä Ison-Britannian ja Pohjois-Irlannin yhdistynyt kuningaskunta (asiamies: L. Seeboruth)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 49 artiklan ja ETA-sopimuksen 31 artiklan rikkominen — Verosäännökset, joiden nojalla yhtiöiden, joilla ei ole enää verotuksellista kotipaikkaa Espanjassa tai jotka siirtävät varallisuutensa toiseen valtioon, on maksettava välittömästi maastapoistumisvero
   
      Tuomiolauselma
   
   
               1)
            
            
               Espanjan kuningaskunta ei ole noudattanut SEUT 49 artiklan mukaisia velvoitteitaan, koska se on hyväksynyt yhteisöverotuksesta annetun lain konsolidoidun toisinnon, joka hyväksyttiin 5.3.2004 annetulla kuninkaan asetuksella 4/2004 (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades), 17 §:n 1 momentin a ja c kohdan, jonka mukaan on niin, että jos Espanjaan sijoittautuneen yhtiön kotipaikka ja Espanjassa sijaitsevan kiinteän toimipaikan varallisuus siirretään toiseen jäsenvaltioon, realisoimattomat arvonnousut sisällytetään verovuoden veron perusteeseen, vaikka näillä arvonnousuilla ei ole välitöntä verotuksellista seurausta, jos kyseiset toimenpiteet on toteutettu Espanjassa.
            
         
               2)
            
            
               Kanne hylätään muilta osin.
            
         
               3)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
               4)
            
            
               Saksan liittotasavalta, Ranskan tasavalta, Italian tasavalta, Alankomaiden kuningaskunta, Portugalin tasavalta, Suomen tasavalta, Ruotsin kuningaskunta sekä Ison-Britannian ja Pohjois-Irlannin yhdistynyt kuningaskunta vastaavat omista oikeudenkäyntikuluistaan.
            
         
      (1)  EUVL C 113, 9.4.2011.